text: नई दिल्ली : दिल्ली के मुख्यमंत्री अरविंद केजरीवाल ने उपराज्यपाल अनिल बैजल को चिट्ठी लिखी है. जिसमें उन्होंने साफ़ और कड़े शब्दों में एलजी से मांग की है कि 'सुप्रीम कोर्ट के आदेश को अक्षरशः लागू करें. गृह मंत्रालय को सुप्रीम कोर्ट के आदेश की व्याख्या करने का कोई हक नहीं है. अगर आपको कोई शंका है तो सफ़ाई लेने ले लिए तुरंत सुप्रीम कोर्ट जाइये लेकिन सुप्रीम कोर्ट के आदेश का उल्लंघन नहीं करें'. केजरीवाल ने अपनी चिट्ठी में एलजी से कहा कि आप सुप्रीम कोर्ट के आदेश का ये हिस्सा तो मानते हो जिसमें कहा गया है एलजी कि अनुमति लेना जरूरी नहीं है, लेकिन उसी आदेश का वो हिस्सा नहीं मानते जिसमें लिखा है कि केंद्र सरकार के अधिकार केवल तीन विषयों तक सीमित हैं. वहां आपको कोर्ट के आदेश में से एक लाइन 'मामले सुप्रीम कोर्ट की उपयुक्त बेच के सामने रखें जाएं'. केजरीवाल ने एलजी से कहा कि कोई सुप्रीम कोर्ट के आदेश के बारे में ये कैसे कह सकता है कि वो सुप्रीम कोर्ट का आदेश सेलेक्टिव तरीके से लागू करेगा?.